b'\n_START_ARTICLE_\nRadioterapija\n_START_PARAGRAPH_\nRadioterapija angl. radiation therapy (pogovorno pa ve\xc4\x8dkrat obsevanje) je na\xc4\x8din zdravljenja, pri katerem uporabljamo ionizirajo\xc4\x8de sevanje. Radioterapija v kombinaciji z kirurgijo in sistemskim zdravljenjem (kemoterapija) predstavlja eno izmed temeljnih na\xc4\x8dinov zdravljena raka. _NEWLINE_Radioterapija je veja medicinske stroke, katere je namen zdravljenje malignih (tumorji) in nemalignih bolezni. Uvr\xc5\xa1\xc4\x8damo jo med lokalne na\xc4\x8dine zdravljenja, saj je radioterapevtski u\xc4\x8dinek izklju\xc4\x8dno omejen na mesto absorbcije ionizajo\xc4\x8dih \xc5\xbearkov. V procesu zdravljenja je potrebno aktivno sodelovanje multi-disciplinarnega tima razli\xc4\x8dnih zdravstvenih poklicev, kot so: zdravnik radioterapevt (specialist radioterapije, onkolog), radiolo\xc5\xa1ki in\xc5\xbeenir (operater linearnega pospe\xc5\xa1evalnika) in medicinski fizik (izdelovalec obsevalnega na\xc4\x8drta). _NEWLINE__NEWLINE_Z radioterapijo pa lahko zdravimo tudi nemaligne procese, kot so akusti\xc4\x8dni nevrom ali schwannom, Gravesovo oftalmopatijo, heterotropne osifikacije kosti.\n_START_SECTION_\nTeleradioterapija\n_START_PARAGRAPH_\nGlavni \xc4\x8dlanek: Teleradioterapija_NEWLINE_Teleradioterapija ali zunanje perkutano obsevanje_NEWLINE_je najpogostej\xc5\xa1i izraz za radioterapijo. Pri tak\xc5\xa1nem na\xc4\x8dinu obsevanja bolniki le\xc5\xbeijo fiksirani s posebnimi pripomo\xc4\x8dki na obsevalni mizi, kjer se obsevajo s pomo\xc4\x8djo izvora sevanja, ki se nahaja izven njihovega telesa. Nasprotno, kot pri obsevanju z brahiterapijo, kjer je potrebno vir sevanja vstaviti v samo telo. V teleradioterapiji se uporabljajo rentgenski \xc5\xbearki (X \xc5\xbearki) visokih energij. S kilovoltnimi rentgenskimi \xc5\xbearki se obsevanjo tumorji, ki se nahajajo na sami ko\xc5\xbei ali tik pod povr\xc5\xa1ino ko\xc5\xbee. Za globlje le\xc5\xbee\xc4\x8de tumorje (prostata, mehur, materni\xc4\x8dni vrat, dojka, plju\xc4\x8da) pa se uporabljajo megavoltni rentgenski \xc5\xbearki (fotoni), ki so \xc5\xbearki mo\xc4\x8dnej\xc5\xa1ih energij in s posledi\xc4\x8dno zmo\xc5\xbenost ve\xc4\x8djega prodora v tkivo. _NEWLINE__NEWLINE_Za za\xc5\xa1\xc4\x8dito zdravih tkiv (ko\xc5\xbea in organi, kjer ionizirajo\xc4\x8de sevanje potuje skozi do tumorja) se uporablja posebno oblikovana obsevalna polja, ter obsevanje z ve\xc4\x8d vpadnimi koti, kar zagotavlja \xc4\x8dim bolj\xc5\xa1o izognitev zdravim tkivom. Vendar je pri obsevanju potrebno vklju\xc4\x8diti tudi varnosti rob, kar pomeni dodatno obsevanje (zdravih organov) v okolici tumorja, predvsem zaradi samega nenadzorovanega premikanja tumorja v telesu (dihanje, peristaltika, polnjenost mehurja ...).\n_START_SECTION_\nBrahiterapija\n_START_PARAGRAPH_\nGlavni \xc4\x8dlanek: Brahiterapija_NEWLINE_Brahiterapija, poznana tudi kot notranje obsevanje in  radioterapija z zaprtimi viri sevanja, je oblika radioterapije, pri kateri vir sevanja|vir sevanja vstavimo v notranjost telesa. Brahiterapijo najpogosteje uporabljamo kot u\xc4\x8dinkovito zdravljenje raka materni\xc4\x8dnega vratu, prostate in, dojke, ter ko\xc5\xbenega raka primerna pa je tudi za zdravljenje raka \xc5\xa1tevilnih drugih organov. Brahiterapijo lahko uporabljamo samostojno ali v kombinaciji z drugimi _NEWLINE_vrstami zdravljenja, na primer s kirurgijo, z zunanjim obsevanjem _NEWLINE_(teleradioterapija - TRT) in kemoterapijo._NEWLINE_Za razliko od TRT, pri kateri tumor obsevamo z virom _NEWLINE_visokoenergijskih rentgenskih \xc5\xbearkov, ki je zunaj telesa, pri _NEWLINE_brahiterapiji vir sevanja namestimo neposredno v tumor ali njegovo _NEWLINE_bli\xc5\xbeino._NEWLINE_Glavna zna\xc4\x8dilnost brahiterapije je, da sevanje vpliva na zelo omejeno _NEWLINE_obmo\xc4\x8dje v bli\xc5\xbeini vstavljenih virov sevanja.,Izpostavljenost zdravih _NEWLINE_tkiv, ki so od virov sevanja oddaljeni, pa je majhna. Pomembna lastnost _NEWLINE_brahiterapije je,tudi, da ob premikanju bolnika ali tumorja viri _NEWLINE_sevanja ohranijo svoj pravilni polo\xc5\xbeaj glede na tumor. Te zna\xc4\x8dilnosti _NEWLINE_dajejo brahiterapiji prednost pred TRT \xe2\x80\x93  omogo\xc4\x8da namre\xc4\x8d zdravljenje _NEWLINE_tumorja z visokimi dozami sevanja, hkrati pa zmanj\xc5\xa1a verjetnost _NEWLINE_neza\xc5\xbeeljene po\xc5\xa1kodbe zdravih tkiv._NEWLINE_Zdravljenje z brahiterapijo je mogo\xc4\x8de opraviti v kraj\xc5\xa1em \xc4\x8dasu kot z _NEWLINE_drugimi tehnikami obsevanja. To zmanj\xc5\xa1uje mo\xc5\xbenost delitve in rasti _NEWLINE_pre\xc5\xbeivelih rakavih celic v intervalih med posameznimi odmerki/dozami _NEWLINE_sevanja._NEWLINE_Poleg tega je potrebnih manj obiskov bolni\xc5\xa1nice kot pri TRT, _NEWLINE_zdravljenje pa v nekaterih primerih lahko izvedemo ambulantno, torej _NEWLINE_brez sprejema v bolni\xc5\xa1nico. Brahiterapija je zato za \xc5\xa1tevilne bolnike _NEWLINE_dostopnej\xc5\xa1a in priro\xc4\x8dnej\xc5\xa1a. Na\xc5\xa1tete lastnosti brahiterapije zagotavljajo, da jo ve\xc4\x8dina bolnikov zelo dobro prena\xc5\xa1a._NEWLINE_Brahiterapija zagotavlja u\xc4\x8dinkovito zdravljenje \xc5\xa1tevilnih vrst raka. _NEWLINE_Objavljeni rezultati dokazujejo, da je verjetnost ozdravitve po _NEWLINE_brahiterapiji v pravilno izbranih primerih primerljiva s kirur\xc5\xa1kim _NEWLINE_zdravljenjem in TRT, pri uporabi v kombinaciji s tema na\xc4\x8dinoma _NEWLINE_zdravljenja pa lahko celo vi\xc5\xa1ja._NEWLINE_Poleg tega brahiterapija, \xc4\x8de je izvedena s pravilno tehniko, zmanj\xc5\xa1uje _NEWLINE_tveganje za pojav hudih ne\xc5\xbeelenih stranskih u\xc4\x8dinkov zdravljenja.'